# Promethichthys prometheus

Promethichthys prometheus és una espècie de peix pertanyent a la família dels gempílids i l'única del gènere Promethichthys.

## Descripció

* Pot arribar a fer 100 cm de llargària màxima (normalment, en fa 40).
* Cos oblong, comprimit, moderadament allargat i totalment recobert amb escates petites a partir dels 20-25 cm de longitud.
* El seu color varia entre el grisenc i el marró coure. Les aletes són negroses a partir dels 40 cm de longitud del peix i groguenques amb els extrems negres si és inferior a aquesta mida.
* Les cavitats bucal i branquial són negres.
* La mandíbula inferior sobresurt lleugerament més que la superior.
* Boca amb dents semblants a ullals.
* 18-20 espines i 17-20 radis tous a l'aleta dorsal i 2-3 espines i 15-17 radis tous a l'anal.
* No té espines lliures abans de l'aleta anal.
* Aleta pelviana reduïda a una espina, la qual és absent completament en aquells espècimens de més de 40 cm de llargada.
* Una única línia lateral.

## Reproducció

Té lloc durant l'agost i el setembre a prop de Madeira, tot i que és probable que sigui durant tot l'any en aigües càlides. Les larves i els ous són pelàgics.

## Alimentació

Menja peixos, cefalòpodes i crustacis.

## Depredadors

A les illes Hawaii és depredat per Alepisaurus ferox i a Madagascar pel tauró d'aletes platejades (Carcharhinus albimarginatus).

## Hàbitat

És un peix marí, oceanòdrom, bentopelàgic i de clima subtropical que viu entre 80 i 800 m de fondària (normalment, entre 300 i 400) als talussos continentals, al voltant de les illes oceàniques i a les elevacions submarines, i entre les latituds 50°N-36°S i 180°W-180°E.

## Distribució geogràfica

Es troba a les aigües tropicals i temperades càlides de tots els mars i oceans, incloent-hi Madeira, les illes Açores i la mar Cantàbrica. Hom creu que és absent del Pacífic oriental.

## Observacions

És apreciat entre els afeccionats a la pesca esportiva, encara que n'hi ha informes d'intoxicacions alimentàries per ciguatera.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Nakamura, I. i N.V. Parin, 1993. FAO Species Catalogue. Vol. 15. Snake mackerels and cutlassfishes of the world (families Gempylidae and Trichiuridae). An annotated and illustrated catalogue of the snake mackerels, snoeks, escolars, gemfishes, sackfishes, domine, oilfish,. cutlassfishes, scabbardfishes, hairtails, and frostfishes known to date. FAO Fish. Synop. 125(15):136 p.
* ↑ Nakamura, I., 1984. Gempylidae. A: W. Fischer i G. Bianchi (eds.). FAO species identification sheets for fishery purposes. Western Indian Ocean fishing area 51. Vol. II.
* 1 2 3 Marine Species Identification Portal (anglès)
* ↑ Parin, N.V., 1986. Gempylidae. P. 967-973. A: P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.). Fishes of the north-eastern Atlantic and the Mediterranean. UNESCO, París. Vol. 2.
* 1 2 Nakamura, I. i N.V. Parin, 1993.
* ↑ Moteki, M., K. Fujita i H. Kohno, 1993. Stomach contents of longnose lancetfish, Alepisaurus ferox, in Hawaiian and central equatorial Pacific waters. J. Tokyo Univ. of Fish. 80(1):121-137.
* ↑ FishBase (anglès)
* ↑ Riede, K., 2004. Global register of migratory species - from global to regional scales. Final Report of the R&D-Projekt 808 05 081. Federal Agency for Nature Conservation, Bonn, Alemanya. 329 p.
* ↑ Schneider, W., 1990. FAO species identification sheets for fishery purposes. Field guide to the commercial marine resources of the Gulf of Guinea. Prepared and published with the support of the FAO Regional Office for Africa. FAO, Roma. 268 p.
* ↑ Cervigón, F., R. Cipriani, W. Fischer, L. Garibaldi, M. Hendrickx, A.J. Lemus, R. Márquez, J.M. Poutiers, G. Robaina i B. Rodríguez, 1992. Fichas FAO de identificación de especies para los fines de la pesca. Guía de campo de las especies comerciales marinas y de aquas salobres de la costa septentrional de Sur América. FAO, Roma. 513 p. Preparado con el financiamiento de la Comisión de Comunidades Europeas y de NORAD.
* ↑ Randall, J.E., 1980. A survey of ciguatera at Enewetak and Bikini, Marshall Islands, with notes on the systematics and food habits of ciguatoxic fishes. Fish. Bull. 78:201-249.
* ↑ Dalzell, P., 1991. Secretariat of the Pacific Community Ciguatera Database. Secretariat of the Pacific Community, Nouméa, Nova Caledònia.

## Enllaços externs

* AQUATAB